**LĪGUMS**

(Par transportlīdzekļu smērvielu, tehnisko šķidrumu un piederumu iegādi)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**),tās priekšnieka p.i. **Andreja Aronova** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” un Rīgas valstspilsētas pašvaldības 2024. gada 22. oktobra rīkojumu Nr. RD-24-216-ip, no vienas puses, un

**SIA “VA Motors”,** reģistrācijas Nr. 40003373634 (turpmāk – **Piegādātājs**), tās \_\_\_\_\_personā, kurš rīkojas saskaņā ar \_\_\_\_\_, no otras puses,

bet katrs atsevišķi un abi kopā saukti – **Puses**,pamatojoties uz Pasūtītāja Nodrošinājuma pārvaldes priekšnieka 2024. gada 15. novembra ziņojumu Nr. RPP-24-1877-dv noslēdz šo līgumu (turpmāk – **Līgums**):

1. **Līguma priekšmets**
   1. Piegādātājs apņemas piegādāt, bet Pasūtītājs pieņemt un apmaksāt transportlīdzekļu smērvielas, tehniskos šķidrumus un auto piederumus (turpmāk – **Prece**), saskaņā ar Līguma pielikumu “Tehniskā specifikācija-Finanšu piedāvājums” (turpmāk – **Pielikums**) un Līguma noteikumiem.
   2. Pasūtītājam ir tiesības iegādāties cita veida Preces, kuras nav noradītas Līguma Pielikumā.
2. **Līguma summa un norēķinu kārtība**
   1. Preces cena ietver visus ar tās piegādi un uzstādīšanu saistītos izdevumus, tai skaitā normatīvajos aktos paredzētos nodokļus, izņemot pievienotās vērtības nodokli 21% (turpmāk – **PVN**).
   2. Līguma summa bez PVN ir EUR 8 250,00 (astoņi tūkstoši divi simti piecdesmit *euro*, 00 centi). PVN līguma summai ir EUR 1 732,50 (viens tūkstotis septiņi simti trīsdesmit divi *euro*, 50 centi). **Kopējā Līguma summa ar PVN ir EUR 9 982,50 (deviņi tūkstoši deviņi simti astoņdesmit divi *euro*, 50 centi).**
   3. Preces cena Līguma darbības laikā nevar tikt paaugstināta.
   4. Preces cenas paaugstināšana var būt par iemeslu Līguma izbeigšanai.
   5. Samaksa par piegādāto Preci tiek veikta, pamatojoties uz abu Pušu parakstītu Preces pavaddokumentu un Piegādātāja iesniegto rēķinu Pasūtītājam. Pasūtītājs neapmaksā rēķinu, ja Preces pieņemšanas brīdī Precei tiek konstatēti trūkumi, bojājumi vai neatbilstība Līguma noteikumiem.
   6. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes veidiem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  5. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.

1. **Preces piegādes kārtība, vieta un garantija**
   1. Piegādātājs piegādā Pasūtītājam Preci 5 (piecu) darba dienu laikā no pieprasījuma saņemšanas dienas. Prece tiek piegādāta uz Pasūtītāja adresi Viestura prospektā 17 k-1, Rīgā, LV-1005.
   2. Prece tiek uzskatīta par piegādātu no brīža, kad Pasūtītājs Preci pieņem pēc to skaita un pārbaudes, pamatojoties uz Piegādātāja iesniegto pavaddokumentu, ko paraksta Pasūtītāja Transporta nodrošinājuma nodaļas darbinieks.
   3. Piegādātājs garantē Precei 12 (divpadsmit) mēnešu garantiju, tās termiņa sākumu skaitot no dienas, kad Puses ir parakstījušas Preces pavaddokumentu.
   4. Ja Pasūtītājs Precei ir konstatējis kādus trūkumus vai neatbilstību Līguma noteikumiem, Pasūtītājs 5 (piecu) darba dienu laikā no trūkumu konstatēšanas dienas iesniedz Piegādātājam pretenziju, kurā norādīti konstatētie Preces trūkumi, nosūtot to uz Piegādātāja par Līgumu atbildīgās personas e-pastu.
   5. Piegādātājs ne vēlāk kā 1 (vienas) dienas laikā no Pasūtītāja pretenzijas saņemšanas dienas par saviem līdzekļiem nekvalitatīvo Preci nomaina pret jaunu.
   6. Piegādātājs piegādā Preci rūpnieciskā iepakojumā (oriģināls, nepārfasēts). Uz iepakojuma jābūt norādītam Preces nosaukumam, modelim, izlaiduma gadam, izgatavotājam, kā arī Preces daudzumam. Precei jāpievieno lietošanas instrukcija valsts valodā atbilstoši izgatavotāja rūpnīcas noteiktajām prasībām. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja izvirzītajiem nosacījumiem.
   7. Preces iepakojumam jānodrošina pilnīga Preces drošība pret iespējamiem bojājumiem transportēšanas un izkraušanas laikā.
2. **Pušu atbildība**
   1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
   2. Piegādātājs ir atbildīgs par Līguma 3.1. un 3.5. punktā minētā termiņa ievērošanu, un tā neievērošanas gadījumā Pasūtītājs ir tiesīgs prasīt no Piegādātāja līgumsodu 1% (viena procenta) apmērā no kopējās Līguma summas par katru kavējuma dienu, bet kopsummā ne vairāk par 10% (desmit procentiem) no kopējās Līguma summas.
   3. Ja Līgums tiek izbeigts saskaņā ar Līguma 5.3.1., 5.3.2. un/vai 5.3.3. punktu, Pasūtītājs ir tiesīgs prasīt no Piegādātāja līgumsodu 10% (desmit procentu) apmērā no Līguma kopējās summas.
   4. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kopējās kavētās norēķina summas.
   5. Līgumsoda samaksa neatbrīvo Puses no savu pienākumu izpildes.
   6. Puses ir atbildīgas par citu līgumsaistību izpildi, zaudējumu nodarīšanu otrai Pusei un/vai trešajām personām un atlīdzina tos Latvijas Republikas normatīvos aktos paredzētajā kārtībā pilnā apmērā.
   7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Līguma darbības termiņš un tā izbeigšana**
   1. Līgums stājas spēkā 2024. gada 30. decembrī un ir spēkā 1 (vienu) gadu, ņemot vērā 5.2. punktā noteikto.
   2. Līguma darbības termiņš automātiski izbeidzas, līdzko tiek sasniegta Līguma 2.2. punktā noteiktā Līguma summa.
   3. Līgums automātiski tiek izbeigts brīdī, kad par Līguma atlikušo summu nav iespējams iegādāties nevienu no Līguma Pielikumā norādītajām Precēm.
   4. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Piegādātājs vēlas paaugstināt Preces cenu;
      3. ja Piegādātājs vairāk kā 3 (trīs) reizes veicis Preces trūkumu novēršanu, pamatojoties uz Pasūtītāja iesniegtajām pretenzijām par Preces kvalitātes neatbilstību Līguma nosacījumiem;
      4. ja Piegādātājs pasludināts par maksātnespējīgu;
      5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
   5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā Puses zaudē tiesības uz tiem atsaukties
   6. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Papildus noteikumi**
   1. Jebkuri Līguma grozījumi noformējami rakstveidā un, pēc abu Pušu parakstīšanas, pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti, atbilstoši Latvijas Republikas normatīvajiem aktiem.
   3. Puses apņemas nekavējoties informēt viena otru par savu rekvizītu maiņu.
   4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   5. Līgums sastādīts uz 4 (četrām) lapām ar pielikumu “Tehniskā specifikācija-Finanšu piedāvājums” 1 (viena) datne, kas ir neatņemama Līguma sastāvdaļa.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs:** |  | **Piegādātājs:** |
| Rīgas valstspilsētas pašvaldības policija  Valērijas Seiles iela 12A, Rīga, LV-1019 |  | SIA “VA Motors”  Bukultu iela 5c, Rīga, LV-1005 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV41RIKO0021800014010  RD iestādes kods: 219 |  | **Norēķinu rekvizīti:**  Reģ. Nr. 40003373634  Banka:  Bankas kods:  Konta: |
| **Par Līguma izpildi atbildīgā persona:**  Pasūtītāja Transporta nodrošinājuma nodaļas priekšnieks  Toms Celmiņš  Tālrunis: 67037850 vai 29506123  E-pasts: Toms.Celmins@riga.lv |  | **Par Līguma izpildi atbildīgā persona:**  Tālrunis:  E-pasts: |
|  |  |  |
|  |  |  |
| **A. Aronovs** |  | **V. Uzvārds** |